stanford-oval/wikipedia huggingface dataset:
Stefan Lindfors
Elämä

Lindfors kirjoitti ylioppilaaksi Åbo Katedralskolanista vuonna 1982 ja valmistui sen jälkeen taiteen maisteriksi Taideteollisesta korkeakoulusta 1988. Lisäksi Lindfors on tehnyt opetustyötä taidealan korkeakouluissa. Lindfors on saanut useita kotimaisia ja ulkomaisia muotoilualan palkintoja.
Lindfors on suunnitellut muun muassa astioita, huonekaluja, valaisimia, vaatteita ja kankaita sellaisille suomalaisille kotitalousväline- ja kalusteyrityksille kuin Arabialle, Iittalalle ja Martelalle sekä vaatealan yrityksille kuten Marimekolle. Hän on työskennellyt myös elokuva- ja televisio-ohjaajana. Televisiossa hänen ohjaamiaan televisiomainoksia on nähty esimerkiksi telealan yristen DNA:n ja Nokian kampanjoissa. Lindfors on ohjannut myös joitakin musiikkivideoita muun muassa suomalaiselle HIM-yhtyeelle kappaleille The Funeral of Hearts, Tears On Tape ja Into The Night. Hänen Into the Night -musiikkivideonsa äänestettiin parhaaksi amerikkalaisen musiikkialan Internet-sivuston järjestämässä äänestyksessä vuonna 2014.
Lindforsin suunnitteleman Plup-pullovesipullon kokonaisympäristövaikutuksista syntyi kohu lokakuussa 2008. Vesipullon markkinoinnissa luvattiin luovuttaa 10 prosenttia pullon kokonaishinnasta Itämeren pelastamiseen. Tästä huolimatta Plup-vesipulloa ei voinut kierrättää normaaleissa pullonpalautusautomaateissa.
Yksityiselämä

Lindfors sairasti nuorena anoreksiaa ja painoi vain 55 kiloa. Lindforsilla on kaksi lasta näyttelijä-tuottaja Katariina Lehtosen kanssa, jonka kanssa hän oli naimisissa vuosina 2005–2013. Lindforsilla on myös yksi poika aiemmasta suhteestaan.
Kuvia julkisista teoksista

Aurinkotuuli, 1999, Lapinlahti.
Cyclus-tilateos, 1995, Vaasa.
Hylje, 2012 (2011), yhdessä Saija Hairon kanssa, Naantali.
Symbiosis, 2014, Turku.
Lucius Alienus, 2017, Parainen.
Rausku, 2022, Helsinki.
Aiheesta muualla

Stefan Lindfors Works
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat 
Taiteenala:  KulturNav  MusicBrainz  ULAN 
Henkilöt:  Uppslagsverket Finland 
Muut:  SNAC  IdRef
Arnis

| Arnis |
| --- | --- |
 Katunäkymä Arniksesta.
 lippu:  vaakuna
 Sijainti Schleswig-Flensburgin piirikunnassa.
 Arnis
 Koordinaatit: 54°38′N, 9°56′E 
Valtio:  Saksa
Osavaltio:  Schleswig-Holstein
Piirikunta:  Schleswig-Flensburg
Amt:  Kappeln-Land
Hallinto:  
 – Asutustyyppi:  Kaupunki
 – Pormestari:  Bernd Kugler
Pinta-ala:  
 – Kokonaispinta-ala:  0,45 km²
Korkeus:  0,9 m
Väkiluku (31.12.2008):  297
 – Väestötiheys:  660 as./km²
Aikavyöhyke:  UTC+1
 – Kesäaika:  UTC+2
Postinumero:  24399 Arnis
 
 www.stadt-arnis.de 
Infobox OKVirheellinen NIMI-arvo: 
Arnis (tansk. Arnæs) on kaupunki Saksassa Schleswig-Holsteinin osavaltion Schleswig-Flensburgin piirikunnassa. Asukkaita Arniksessa oli 31. joulukuuta 2008 297 ja väestötiheys oli 660 as./km². Kaupungin pinta-ala on vain 0,45 km². Pituutta kaupungilla on noin 800 metriä ja leveyttä puolestaan 400 metriä. Arnis on sekä väkiluvultaan että pinta-alaltaan Saksan pienin kaupunki. Arniksen pormestari on Bernd Kugler.
Arnis muodostaa yhdessä Grödersbyn, Oersbergin ja Rabenkirchen-Faulückin kuntien kanssa Kappeln-Landin amtin.
Tunnettuja asukkaita

Teologi ja professori Jacob Georg Christian Adler syntyi paikkakunnalla vuonna 1756.
Aiheesta muualla

Kuvia tai muita tiedostoja aiheesta Arnis Wikimedia Commonsissa
Kaupungin kotisivut (Arkistoitu – Internet Archive) (saksaksi)
Navajo Times

| Navajo Times |
| --- | --- |
 Lehden päätoimitus Window Rockissa
Lehtityyppi:  sanomalehti
ISSN:  ISSN 0470-5106
Perustettu:  1959
Lakkautettu:  1960
Päätoimittaja:  Krista Allen
Kotikunta:  Window Rock, Navajoiden reservaatti
Kotimaa:  Yhdysvallat
Ilmestymistiheys:  viikoittain
Kieli:  englanti navajo (harvoin)
Aiheesta muualla
OCLC
Kotisivu
Navajo Times (navajoksi Diné bi Naaltsoos) on pääsääntöisesti englanninkielinen sanomalehti, joka ilmestyy Navajoiden reservaatissa, Yhdysvalloissa. Lehden päätoimitus sijaitsee Window Rockissa, Arizonassa, joka sijaitsee reservaatin alueella.
Lehti sai alkunsa vuonna 1959 uutiskirjeenä, joka oli tarkoitettu reservaatin ulkopuolella koulua käyville lapsille. Seuraavana vuonna koko konsepti oli tauolla pari kuukautta, minkä jälkeen se perustettiin uudelleen nykymuodossaan. Vuonna 1984 lehti muutti nimensä Navajo Times Today ja alkoi ilmestyä päivittäin. Kuitenkin jo kolme vuotta myöhemmin nimi muutettiin nykyiseen muotoonsa ja lehti on siitä lähtien ilmestynyt kerran viikossa.
Vuodesta 2004 lehteä on kustantanut Navajo Times Publishing -niminen yritys ja se on ollut itsenäinen reservaatin parlamentista. Vuonna 2022 yrityksen toimitusjohtajaksi valittiin  Olivia Benally, joka oli ensimmäinen navajonainen virassa. Lehti on pyrkinyt lisäämään navajonkielistä sisältöä 2010-luvulla johtuen huolesta kielen laskevasta puhujamäärästä.
Navajoiden neuvosto

| Navajoiden neuvosto> Tyyppi |
| --- | --- |
Tyyppi:  yksikamarinen
Historia
Perustettu:  1987
Johto
Puhemies:  Otto Tso
Edustajia:  24
Vaalit
Viimeisimmät vaalit:  8. marraskuuta 2022
Kokouspaikka
 Parlamenttitalo Window Rockissa
 Window Rock, Navajoiden reservaatti
Navajoiden neuvosto (engl. Navajo Nation Council, navajoksi Béésh bąąh dah siʼání) on Navajoiden reservaatin lakiasäätävä elin. Se koostuu 24 vaaleilla valitusta edustajasta, jotka valitaan neljän vuoden välein. Samoissa vaaleissa valitaan myös reservaatin presidentti ja varapresidentti. Näissä vaaleissa saavat äänestää kaikki vähintään 18-vuotiaat henkilöt, jotka kuuluvat virallisesti navajoihin. Viimeisimmät vaalit pidettiin 8. marraskuuta 2022.
Ensimmäinen navajoiden neuvosto perustettiin vuonna 1923 ja ensimmäiset vaalit pidettiin 1938. Nykymuodossaan se perustettiin vuonna 1989 ja edustajien määrä laskettiin 88 nykyiseen 24 vuonna 2011. Neuvosto kokoontuu Arizonan Window Rockissa Yhdysvalloissa.
Nykyisenä puhemiehenä toimii Otto Tso. Hän aloitti virassa marraskuussa 2022.
Bad Schwartau

| Bad Schwartau |
| --- | --- |
 lippu:  vaakuna
 Bad Schwartau
 Koordinaatit: 53°55′N, 10°42′E 
Valtio:  Saksa
Osavaltio:  Schleswig-Holstein
Piirikunta:  Ostholstein
Hallinto:  
 – Asutustyyppi:  Kaupunki
 – Pormestari:  Gerd Schuberth
Pinta-ala:  
 – Kokonaispinta-ala:  18,39 km²
Väkiluku (31.12.2008):  19 619
 – Väestötiheys:  1 067 as./km²
Aikavyöhyke:  UTC+1
 – Kesäaika:  UTC+2
Postinumero:  23611 Bad Schwartau
 
 www.bad-schwartau.de 
Infobox OKVirheellinen NIMI-arvo: 
Bad Schwartau on kaupunki Saksassa Schleswig-Holsteinin osavaltion Ostholsteinin piirikunnassa. Asukkaita Bad Schwartaussa oli 31. joulukuuta 2008 19 619, joista naisia oli 10 448 ja miehiä 9 171. Kaupungin pinta-ala on 18,39 km² ja väestötiheys 1 067 as./km² (31.12.2008). Bad Schwartaun pormestari on Gerd Schuberth.
Kaupunki sijaitsee Schwartaujoen ja Bundesautobahn 1 -tien (A1) varrella. Bad Schwartaun naapurikaupungit ovat hansakaupunki Lyypekki, Stockelsdorf, Ratekau ja Ahrensbök.
Kaupungissa on kuusi päiväkotia, kaksi peruskoulua (saks. Grundschulen), kaksi erityiskoulua (saks. Sonderschulen) ja kaksi lukiota (saks. Gymnasien).
Bad Schwartaun ystävyyskaupunkeja ovat Bad Doberan Mecklenburg-Etu-Pommerissa, Villemoisson Ranskassa ja Czaplinek Puolassa.
Kaupunginosat

Bad Schwartau muodostuu seuraavista kaupunginosista (saks. Ortsteil):
Cleverbrück
Groß Parin
Kaltenhof
Rensefeld
Schwartau
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (saksaksi)
Bad Schwartaun sijainti Ostholsteinin piirikunnassa.
Claus Jensen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 29. huhtikuuta 1977 (ikä 47)
Syntymäpaikka: Nykøbing Falster, Tanska
Pelipaikka: hyökkäävä keskikenttäpelaaja
Pituus: 183 cm
Seurat
| Vuodet | Seura | O | (M) |
| 1995–1996 | Næstved | 4 | (0) |
| 1996–1998 | Lyngby | 62 | (14) |
| 1998–2000 | Bolton Wanderers | 86 | (8) |
| 2000–2004 | Charlton Athletic | 122 | (16) |
| 2004–2007 | Fulham | 35 | (4) |
| Yhteensä | Yhteensä | 309 | (42) |
Maajoukkue
| 1995 | Tanska U19 | 1 | (0) |
| 1996–1999 | Tanska U21 | 18 | (3) |
| 2000–2007 | Tanska | 47 | (8) |
 Seurajoukkueuran tilastot kattavat vain kansalliset sarjat.
Claus Jensen (s. 29. huhtikuuta 1977 Nykøbing Falster) on entinen tanskalainen jalkapalloilija. Hänen pelipaikkansa oli hyökkäävä keskikenttäpelaaja.
Jensen nousi Tanskan Superliigaan kaudella 1995–1996 Næstvedin joukkueessa, jossa hän pelasi kauden aikana neljä ottelua. Seuraavat kaksi kautta hän edusti samassa sarjassa pelaavaa Lyngbytä 62 sarjaottelun verran. Kesällä 1998 Jensen siirtyi Englannin 1. divisioonaa pelaavaan Bolton Wanderersiin. Siellä hän pelasi kaksi kautta ja yhteensä 86 sarjaottelua, kunnes siirtyi kesällä 2000 Valioliigassa pelaavaan Charlton Athleticiin. Jensen pelasi Charltonissa neljä kautta ja 122 liigaottelua ja siirtyi sen jälkeen jatkamaan Valioliiga-uraansa Fulhamissa. Fulhamia hän edusti kolmen kauden ajan pelaten 35 sarjaottelua. Jensenin peliura päättyi kauteen 2006–2007. Yhteensä hän pelasi urallaan 66 ottelua Tanskan Superliigassa, 86 ottelua Englannin 1. divisioonassa ja 157 ottelua Englannin Valioliigassa.
Tanskan maajoukkueessa Jensen pelasi 47 ottelua ja teki kahdeksan maalia vuosina 2000–2007. Alle 19-vuotiaiden maajoukkueessa hän pelasi yhden ja alle 21-vuotiaiden maajoukkueessa 18 ottelua. Aikuisten arvokisoissa Jensen oli mukana kahdesti – MM-kilpailuissa 2002 ja EM-kilpailuissa 2004.
Clifford Olson

Clifford Robert Olson Jr. (1. tammikuuta 1940 – 30. syyskuuta 2011) oli kanadalainen sarjamurhaaja, joka surmasi yhteensä 11 lasta ja nuorta.
Olsonin ei tiedetä joutuneen lapsena hyväksikäytön tai pahoinpitelyn uhriksi. Hän lintsasi koulusta säännöllisesti ja joutui pidätetyksi varkaudesta 13-vuotiaana. Hän oli koulukiusaaja sekä kidutti ja tappoi eläimiä. Aikuisena hän sai lukuisia tuomioita erilaisista rikoksista.
17. marraskuuta 1980 Olson sieppasi 12-vuotiaan Christine Wellerin Surreyssä. Kuristetun ja puukotetun tytön ruumis löytyi joulupäivänä. Olsonin toinen uhri, 13-vuotias Colleen Marian Daignault katosi huhtikuussa 1981. Ruumis löytyi viisi kuukautta myöhemmin. Olson surmasi myös raa’asti 16-vuotiaan Daryn Todd Johnsruden.
Olson meni naimisiin toukokuussa 1981. Häntä syytettiin 5-vuotiaan tytön seksuaalisesta hyväksikäytöstä, mutta todistusaineisto ei riittänyt tuomioon. 19. toukokuuta Olson surmasi 16-vuotiaan Sandra Wolfsteinerin ja seuraavan kuukauden aikana 13-vuotiaan Ada Courtin. Heinäkuun 1981 aikana Olson surmasi viimeiset uhrinsa: Simon Partingtonin (9), Judy Kozman (14), Raymond King Jr:n (15), Sigrun Arndin (18), Terri Lyn Carsonin (15) ja Louise Chartrandin (17). Viranomaiset eivät osanneet heti liittää tapauksia yhteen, mutta kiinni jäätyään Olson tunnusti murhat.
Tammikuussa 1982 Olson tuomittiin elinkautiseen vankeusrangaistukseen. Hän haki armahdusta 2006, mutta sitä ei myönnetty. 30. syyskuuta 2011 Olson kuoli vankilassa syöpään 71-vuotiaana.
Christine and the Queens

| Héloïse Adelaide Letissier |
| --- | --- |
 Christine and the Queens esiintymässä Webster Hallissa vuonna 2015
Henkilötiedot
Syntynyt: 1. kesäkuuta 1988 Nantes, Ranska
Ammatti:  Laulaja  Lauluntekijä  Tuottaja
Muusikko
Taiteilijanimi:  Christine and the Queens
Laulukielet:  Ranska, Englanti
Aktiivisena:  2010–
Tyylilajit:  pop, syntikkapop, elektroninen pop, indie pop, kokeellinen pop
Soittimet:  Laulu  piano
Yhtyeet:  Perfume Genius  Booba
Levy-yhtiöt:  Because Music (Ranska)  Neon Gold (USA)
Aiheesta muualla
Kotisivut
  [ Muokkaa Wikidatassa ] [ ohje ]  
Héloïse Adelaide Letissier (s. 1. kesäkuuta 1988) on ranskalainen muusikko, lauluntekijä, tuottaja ja tanssija. Taiteilijanimeltään Christine and the Queens. Letissier on syntynyt Nantesissa, Ranskassa. Hän opiskeli näyttelijäksi ennen Christine and the Queensin muodostumista. Letissier allekirjoitti levytyssopimuksen riippumattoman levy-yhtiön Because Musicin kanssa vuonna 2012. Hänen työssään yhdistyvät musiikki, tanssi, taidevideot, piirrokset ja valokuvaus.
Varhainen elämä

Letissier syntyi 1. kesäkuuta 1988. Hänen isänsä, George Letissier, opettaa englantia Université de Nantesissa, ja on erikoistunut viktoriaanisen aikakauden kirjallisuuteen. Hänen äitinsä opettaa sekä ranskaa ja latinaa paikallisella yläasteella.
Letissier'n vanhemmat suosittelivat hänelle kirjailijoita kuten Sarah Watersia ja Judith Butleria, joiden teokset ovat toimineet sekä inspiraationa että viittauksina Letissier'n nuoruuteen.
Ura

Letissier opiskeli teatteria École normale supérieure de Lyonissa (ENS Lyon) ja muutti vuonna 2010 Pariisiin, jossa hän kävi opintojaan. Kun hän vieraili Lontoossa 2010 hän inspiroitui paikallisten drag queen - muusikkojen työstä, mukaan lukien Russellasta, joka oli mukana yhdellä hänen varhaisimmista konserteistaan. Lopulta Russellasta tuli hänen taustatanssijansa "Queensit". Letissier omisti monia luomuksiaan tanssijoilleen ja kaikille transsukupuolisille henkilöille, kuvaamalla tyylilajiaan "freakpopiksi".
Letissier loi Christine and the Queens -nimen julkaistuaan debyytti-EP:n Miséricorde, jota seurasi toinen EP vuonna 2012 nimeltään Mac Abbey, josta löytyvät hitit Narcissus is Back ja Christine. Vuonna 2012 hän toimi lämppärinä Lykke Lille, The Dølle ja Woodkidille sekä Lilly Wood and the Prickille 2013. Kolmas julkaisu oli EP nimeltään Nuit 17 à 52, joka oli hänen ensimmäinen listasijoituksensa Ranskan virallisella musiikkilistalla Chart SNEP.
Vuonna 2012 Christine and the Queens voitti Parhaan uuden artistin palkinnon Découverte du Printemps de Bourges sekä myös Adami Premières Francos 2012 -palkinnon.
Kappale Tilted, käännettynä Christinestä, julkaistiin helmikuussa 2015 Yhdysvalloissa ensimmäisellä englanninkielisellä EP:llä Saint-Claude. Christine and the Queens kiersi Pohjois-Amerikkaa yhdessä Marina and the Diamondsin kanssa. Kappale julkaistiin Britanniassa vuonna 2016 ja se nousi Britannian singlelistalle. Vuonna 2016 Christine and the Queens esitti BBC Live Loungessa Beyoncén kappaleen Sorry.
Letissier esiintyi Jools' Annual Hootennanny show’ssa 31. joulukuuta 2016 – 1. tammikuuta 2017.
"iT"-kappaletta käytettiin Girls-sarjan 5. kauden jakson Old Loves lopussa sekä sarjan soundtrackilla 13. maaliskuuta 2016.
Vuonna 2016 Letissier valittiin BBC's 100 Women -listalle.
FX Networkin Better Things -sarjan toisen kauden finaalijaksossa Sam ja hänen äitinsä antavat valmistumislahjaksi perheen vanhemmalle tyttärelle heidän Tilted-kappaleeseen luomansa videon. Jakso esitettiin 16. maaliskuuta 2017.
Vuonna 2018 Letissier ilmoitti syksyn 2018 kiertueensa ja uuden albumin. Levyn ensimmäinen single Damn, dis-moi (ranskankielinen versio) ja Girlfriend (englanninkielinen versio) ilmestyi 17. toukokuussa 2018. Albumi nimeltään Chris julkaistiin 21. syyskuuta 2018.
Henkilökohtainen elämä

Vuonna 2014 Letissier kertoi avoimesti olevansa panseksuaali.
Diskografia > Studioalbumit

| Otsikko | Tietoja | Listaukset> FRA  | Listaukset> AUS  | Listaukset> BEL (WA)  | Listaukset> IRL  | Listaukset> NL  | Listaukset> NZ  | Listaukset> SCO  | Listaukset> SWI  | Listaukset> UK  | Listaukset> US Rock  | Palkintoja | Myyntimäärät |
| --- | --- | --- | --- | --- | --- | --- | --- | --- | --- | --- | --- | --- | --- |
| Chaleur humaine |  Julkaistu: 2. kesäkuuta 2014  Levy-yhtiö: Because Music  Formaatit: CD, digital download | 2 | 8 | 1 | 1 | 25 | 8 | 2 | 7 | 2 | 48 |  SNEP: Diamond  BPI: Gold  IFPI SWI: Platinum |  FRA: 850,000  UK: 220,000  WW: 1,300,000 |
| Chris |  Julkaistu: 21. syyskuuta  2018  Levy-yhtiö: Because Music  Formaatit: CD, digital download | 2  | —Malline:Efn-ua | 1 | 12  | 32 | — | 2 | 5 | 3 | — |  |  |
Diskografia > Esiintymisiä

| Otsikko | Tiedot | Listaukset> FRA  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Miséricorde |  Julkaisupäivä: 11 Maaliskuuta 2011  Levy-yhtiö: omakustanne  Formaatit: CD | — |  |  |  |  |  |  |  |  |  |  |  |  |
| Mac Abbey |  Julkaisupäivä: 16. Tammikuuta 2012  Label: Huomautus Musiikkia  Formaatit: CD | — |  |  |  |  |  |  |  |  |  |  |  |  |
| Nuit 17 à 52 |  Julkaisupäivä: 30. Toukokuuta 2013  Label: Koska Musiikki  Formaatit: CD, digitaalinen download | 130 |  |  |  |  |  |  |  |  |  |  |  |  |
| Christine and the Queens |  Julkaistu: 2. Kesäkuuta 2014  Label: Koska Musiikki  Formaatit: CD, digitaalinen download | — |  |  |  |  |  |  |  |  |  |  |  |  |
| iTunes Session |  Julkaisupäivä: 9. Helmikuuta 2015  Label: Koska Musiikki  Tiedostomuodot: Digitaalinen download | 39 |  |  |  |  |  |  |  |  |  |  |  |  |
| Saint Claude |  Julkaistu: 14. Huhtikuuta 2015  Label: Koska Musiikki  Formaatit: CD, digitaalinen download | — |  |  |  |  |  |  |  |  |  |  |  |  |
| Intranquillité |  Julkaisupäivä: 8. Kesäkuuta 2015  Label: Koska Musiikki  Formaatit: CD, digitaalinen download | — |  |  |  |  |  |  |  |  |  |  |  |  |
| Les Inédits |  Julkaisupäivä: 6 Marraskuu 2015  Label: Koska Musiikki  Formaatit: CD, digitaalinen download | — |  |  |  |  |  |  |  |  |  |  |  |  |
"—" tarkoittaa, tiedotteet, että ei kaavion tai ei julkaissut alueella.
Diskografia > Sinkkuja

| Otsikko | Year | Listaukset> FRA  | Listaukset> AUS  | Listaukset> BEL (FL)  | Listaukset> BEL (WA)  | Listaukset> ICE  | Listaukset> NL  | Listaukset> NZ  | Listaukset> SCO  | Listaukset> SWI  | Listaukset> UK  | Palkinnot | Album |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| "Nuit 17 à 52" | 2013 | 75 | — | — | — | — | — | — | — | — | — |  BEA: 2× Platinum  BPI: Gold  IFPI SWI: Gold  NVPI: Gold |  |  |  |  |
| "Saint Claude" | 2014 | 4 | — | — | 8 | — | — | — | — | 60 | — |  BEA: 2× Platinum  BPI: Gold  IFPI SWI: Gold  NVPI: Gold |  |  |  |  |
| "Christine" / "Tilted" | 2014 | 3 | 54 | 1 | 1 | 3 | 41 | — | 18 | 32 | 20 |  BEA: 2× Platinum  BPI: Gold  IFPI SWI: Gold  NVPI: Gold | Chaleur humaine / Christine and the Queens |  |  |  |
| "Paradis perdus" | 2015 | 19 | — | — | 39 | — | — | — | — | — | — |  BEA: 2× Platinum  BPI: Gold  IFPI SWI: Gold  NVPI: Gold |  |  |  |  |
| "No Harm Is Done" (featuring Tunji Ige) | 2015 | 118 | — | — | — | — | — | — | — | — | — |  BEA: 2× Platinum  BPI: Gold  IFPI SWI: Gold  NVPI: Gold |  |  |  |  |
| "Jonathan" (featuring Perfume Genius) | 2015 | 120 | — | — | — | — | — | — | — | — | — |  BEA: 2× Platinum  BPI: Gold  IFPI SWI: Gold  NVPI: Gold |  |  |  |  |
| "Here" (featuring Booba) | 2016 | 52 | — | — | — | — | — | — | — | — | — |  | Non-album single |  |  |  |
| "Damn, dis-moi" / "Girlfriend" (featuring Dâm-Funk) | 2018 | 61 | — | 21 | 7 | — | — | — | 31  | — | 85 |  |  |  |  |  |
| "Doesn't Matter (Voleur de Soleil)" / "Doesn't Matter" | 2018 | 50 | — | — | — | — | — | — | — | — | — |  | Chris |  |  |  |
| "5 dols" / "5 Dollars" | 2018 | 83 | — | — | 28 | — | — | — | 38 | — | — |  |  |  |  |  |
| "La marcheuse" / "The Walker"  | 2018 | 112 | — | — | — | — | — | — | — | — | — |  |  |  |  |  |
"—" denotes releases that did not chart or were not released in that territory.
Diskografia > Promo-singlet

| Otsikko | Vuonna | Albumi |
| --- | --- | --- |
| "The Loving Cup" | 2013 | Nuit 17 à 52 |
| "Narcissus is Back" | 2015 | Chaleur humaine |
Diskografia > Muut lista kappaleet

| Otsikko | Vuonna | Listaukset> FRA  | Albumi |
| --- | --- | --- | --- |
| "Chaleur humaine" | 2015 | 186 | Chaleur humaine |
| "Intranquillité" | 2015 | 54 | Intranquillité |
| "Amazoniaque" | 2015 | 178 | Intranquillité |
| "Safe and Holy" | 2015 | 188 | Intranquillité |
Diskografia > Vierailijana

| Otsikko | Vuonna | Artisti | Albumi |
| --- | --- | --- | --- |
| "Second 2 None" | 2017 | Mura Masa | Mura Masa |
Diskografia > Musiikkivideot

| Otsikko | Vuonna | Ohjaajat |
| --- | --- | --- |
| "Narcissus is Back" | 2011 | Héloïse Letissier, Thomas Aufort |
| "The Loving Cup" | 2013 | Ugo Mangin |
| "Nuit 17 à 52" | 2013 |  |
| "Saint Claude" | 2014 | J. A. C. K. |
| "Christine" | 2014 | J. A. C. K. |
| "Tilted" | 2014 | J. A. C. K. |
| "No Harm Is Done" | 2015 | Héloïse Letissier |
| "Paradis Perdus" | 2015 | J. A. C. K. |
| "Jonathan" | 2015 | Héloïse Letissier |
| "Here" | 2016 | Arthur King, Feelings |
| "Girlfriend / Damn, dis-moi" | 2018 | Colin Solal Cardo |
| "Doesn't, / voleur de soleil" | 2018 | Colin Solal Cardo |
| "5 Dollars" | 2018 | Colin Solal Cardo |
Palkinnot ja ehdokkuudet

| Vuosi | Palkinnot | Kategoria | Työ | Tulos |
| --- | --- | --- | --- | --- |
| 2014 | MTV Europe Music Awards | Best French act | Herself | Ehdokkuus |
| 2015 | NRJ Awards | Francophone Female Artist of the Year | Herself | Ehdokkuus |
| 2015 | NRJ Awards | Francophone Song of the Year | "Tilted" | Ehdokkuus |
| 2015 | Globes de Cristal Award | Best Female Singer | Herself | Ehdokkuus |
| 2015 | MTV Europe Music Awards | Best French Act | Herself | Ehdokkuus |
| 2015 | Antville Music Video Awards | Best Commissioning Artist | Herself | Ehdokkuus |
| 2015 | Antville Music Video Awards | Best Performance | "Christine" | Ehdokkuus |
| 2015 | Victoires de la musique | Female Artist of the Year | Herself | Voitto |
| 2015 | Victoires de la musique | Original Song of the Year | "Saint Claude" | Ehdokkuus |
| 2015 | Victoires de la musique | Music Video of the Year | "Saint Claude" | Voitto |
| 2015 | Victoires de la musique | Album of the Year | "Chaleur Humaine" | Ehdokkuus |
| 2015 | Victoires de la musique | Musical Show, Tour or Concert of the Year | At La Gaîté lyrique, La Cigale and on tour | Ehdokkuus |
| 2016 | BBC Music Awards | Radio 1 Live Lounge Performance of the Year | "Sorry" | Ehdokkuus |
| 2016 | Victoires de la musique | Musical Show, Tour or Concert of the Year | Tour of the Le Zénith | Voitto |
| 2016 | Victoires de la musique | Music Video of the Year | "Tilted" | Voitto |
| 2016 | Silver Clef Award | Best Live Act | Herself | Ehdokkuus |
| 2016 | Q Awards | Best Breakthrough Act | Herself | Ehdokkuus |
| 2016 | Q Awards | Best Album | "Chaleur Humaine" | Ehdokkuus |
| 2017 | IMPALA | Album of the Year | "Chaleur Humaine" | Ehdokkuus |
| 2017 | Globes de Cristal Award | Best Female Singer | Herself | Ehdokkuus |
| 2017 | Brit Awards | International Female Solo Artist | Herself | Ehdokkuus |
| 2017 | NME Awards | Best International Female | Herself | Voitto |
| 2017 | NME Awards | Best New Artist | Herself | Ehdokkuus |
| 2017 | NME Awards | Best Live Band | Herself | Ehdokkuus |
| 2017 | NME Awards | Best Track | "Tilted" | Voitto |
| 2018 | AIM Independent Music Awards | Independent Track of the Year | "Girlfriend" | Ehdokkuus |
| 2018 | Q Awards | Best Track | "Girlfriend" | Ehdokkuus |
| 2018 | Q Awards | Best Solo Artist | Herself | Ehdokkuus |
| 2018 | UK Music Video Awards | Best Artist | Herself | Ehdokkuus |
| 2018 | UK Music Video Awards | Best Pop Video - International | "Girlfriend" | Ehdokkuus |
| 2018 | UK Music Video Awards | Best Choreography in a Video | "Girlfriend" | Ehdokkuus |
| 2018 | UK Music Video Awards | Best Choreography in a Video | "Doesn't Matter" | Ehdokkuus |
| 2018 | NRJ Awards | Francophone Female Artist of the Year | Herself | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen verkkosivu
Christine and the Queens – Because Music
Christine and the Queens – discogs
| Auktoriteettitunnisteet  |
| --- | --- |
Kansainväliset:  ISNI 2  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki 
Taiteenala:  MusicBrainz 2 
Muut:  IdRef